རེད་ཡ།གནས་འདིའི་སོ་ནམ་ལོ་ལེགས་བསྡུ་བའི་ངང་ཚུལ་ནི་ཕ་ཡུལ་གྱི་སྟོན་ལས་བྱེད་པའི་རྣམ་པ་དང་ཇི་འདྲའི་མཚུངས་ཨང་།དངོས་འབྲེལ་འབྲས་ལྡན་དུས་ཀྱི་ཞིང་གྲོང་ནི་ལས་ལ་བརྩོན་ཞིང་གསོན་ཤུགས་ཀྱིས་ཁེངས་པའི་གསེར་སྦྲང་ཁྱིམ་ཚང་ཞིག་དང་འདྲ་ལ།མཛའ་བརྩེའི་ཕྱག་སོར་དམ་པོར་འབྲེལ་ནས་རང་རང་ས་ན་ལོ་ལེགས་བསྡུ་བར་བྲེལ་ཞིང་སྤྲོ་སྐྱིད་ཀྱི་སྣང་བ་གནོན་མ་ཐུབ་པར་དགའ་བའི་དགོད་སྒྲ་ནི་གང་སར་གཏོར་གྱིན་འདུགའདུ་འཛིའི་རྣམ་པ་དེ་མཐོང་རྗེས་ང་ལ་སྙིང་ཉེ་བའི་ཚོར་བ་ཞིག་སྦྱིན་པ་དང་ཆབས་ཅིག་ཕ་ཡུལ་གསེར་མོ་ལྗོངས་དྲན་པའི་འདུན་པ་བླ་ལྷག་ཅིག་སྐྱེས་ཏེ།ནམ་མཁའི་སྤྲིན་པ་དཀར་པོ།།མ་འགྲོ་ཏོག་ཙམ་སྒུག་དང་།།རྒྱང་རིང་ཕ་ཡུལ་ཕྱོགས་ལ།།འཚམས་འདྲིའི་ཚིག་གསུམ་འཁྱེར་རོགས་ཞེས་པའི་ཚིག་དག་རང་དབང་མེད་པར་ཁ་ནས་ཤོར་སོང་།